AlmaznayaGroza/cyrillic-language-classification huggingface dataset:
Вожодыр (шудон)

«Вожодыр» - удмурт ӝӧквыл шудонъёсты лэсьтӥсь «Chukinder» огазеяськонлэн нырысетӥ кылдытэм шудонэз. == Историез == «Вожодыр» шудон малпамын но поттэмын удмурт ӝӧквыл шудонъёсты лэсьтӥсь «Chukinder» огазеяськонэн 2018-тӥ арын. Шудонлэн презентациез 30-тӥ коньывуонэ 2018-тӥ арын ортчиз. Сое ваньзылы тодмо калыккуспо Хэллоуин нуналэ ортчытыны малпамын вал, малы ке шуоно шудонын ваньмыз Вожодыре ортче. Вожодыр - со сьӧд кужымъёслэн ву улысь потон но шаянтон дырзы. Шудонын валтӥсь геройёс - со удмурт мифологиысь но выжыкылъёсысь сьӧд кужымъёс. Пӧлазы Палэсмурт, Вуныл, Обыда. Шудонын ӟеч персонажъёс но вань, соос пӧлын Пеллясь, Алангасар, Коркакузё. == Пуштросэз == Шудон Вожодыре огшоры удмурт гуртын ортче. «Уй» вуэ ке, урод но ӟеч персонажъёс сайкало но асьсэ ужъёсынызы вырыны кутско: Палэсмурт - уйин сайка но быръем муртсэ бичатыса шудонысь поттэ; Обыда - быръем шудӥсез ведна но вераськыны быгатонзэ тала; Вуныл - жильыртӥсь куараеныз йырез поромытэ, быръем шудӥсь муртэз, дораз Вуныл вуылэм бере, шудонысь поттыны уг луы, солэн алибиез кылдэ; Пеллясь - адямиез бурмытыны быгатэ, ассэ но; Алангасар - ваньзэ дӥсь пыр адӟе но уйин Палэсмуртэз уйылэ; Корка Кузё - уйин картаосты вошъя, персонажъёс шӧдтэк шорысь мукет геройёс луыса сайканы быгато; Гурт калык - удмурт гуртысь огшоры адямиос, соос гинэ уйин сайкатэк изё, нош нуназе сьӧд кужымъёсты кутыны выро. Шудон пумын вормо яке ӟеч геройёс, яке сьӧд кужымъёс. Шудон удмурт кылэз волятэ но малпанъёсты вераны дышетэ. Йырвизез но кылэз туж умой ужатӥсь шудон. Шудонэн мукет кылъёсын но шудыны луэ. == «Вожодыр» турнир == «Вожодыр» турнир «Chukinder» огинлэн азьветлӥсеныз Вадим Крестьяниновен малпамын вал. Шудонэ люкаськем калык «Вожодыр» ӝӧквыл шудонэн шудэ. Турнире оглом 30 мурт пыриськиз. Шудонъёс 9-тӥ, 16-тӥ, 23-тӥ толсуре 2019-тӥ арын ортчизы. Полуфиналысь тужгес но золъёсыз 13-ез шудӥсьёс 13-тӥ толшоре 2020-тӥ арын финалэн бичаськизы. Нырысетӥ интые Эгра ёросысь Максим Агафонов потӥз, кыкетӥ интые - Эгра ёросысь Анастасия Сергеева, куинетӥ интые - Дэбес ёросысь Денис Максимов. Турнирез котькуд ар ортчытыны малпамын. == Ыстонпусъёс == Чукиндэр ӟеч будэ Ижкарын «Вожодыр» турнир ортчоз «Вожодырен» шудыса пӧртмаськон вакытэз пумитазы Ижысь удмурт егитъёс Палэсмуртъёс яке Гурт калык: Ижкарын «Вожодыр» турнир мынэ «Вожодыр» ӝӧквыл шудонъя вожвылъяськон ортчоз Ижкарын Ижкарын «Вожодыр» ӝӧквыл шудонъя турнир мынэ == Чӧлсконъёс == «Chukinder» группалэн «ВКонтактеысь» бамез

Source: original
Тол Олимпи шудонъёс 2018

XXIII тол Олимпи шудонъёс (англ. 2018 Winter Olympics, фр. Jeux Olympiques d’hiver de 2018) ортчо вал 9-тӥ тулыспалысен 25-тӥ тулыспалозь 2018-тӥ арын Лымшор Кореяысь Пхёнчхан утемын интыям олимпи объектъёсын. Шудонъёс ортчытон понна официальной заявкаос 15-тӥ коньывуонозь 2009-тӥ арозь сётэмын. 6-тӥ пӧсьтолэзе 2011-тӥ арын Калыккуспо олимпи комитет, аслаз 123-тӥ сессияз Лымшор Африкаысь Дурбанын, ялӥз Пхёнчханэз XXIII тол Олимпиадалы шоркар. == Талисманъёссы == Олимпи шудонъёслэн талисманъёссы луизы Сухоран тигрпи (Олимпиадаын) но Пандаби гондырпи (Паралимпиадаын). === Спортлэн йӧсъёсыз === Олимпи шудонъёслэн программаязы тол спортлэн 7 йӧсъёсыз пӧлысь 15 тол дисциплинаос пыро. 3 конькиен дисциплина (фигурной нискыланъёс, конькиен бызьылон спорт но шорт-трек), 6 куасэн дисциплина (гурезь куасэн спорт, куасэн спорт, фристайл, куасэн двоеборье, трамплин вылысь тэтчемъёс но сноуборд), 2 бобслей вид: бобслей но скелетон, эшшо 4 мукет видъёс: биатлон, кёрлинг, хоккей но дӧдьы спорт. === Пыриськисьёс === Пхёнчханын Олимпи шудонъёсын 92 кунысь спортсменъёс ӵошатскизы. 6 кун тол Олимпи шудонъёсы нырысьсэ пыриськиз: Косово, Малайзия, Нигерия, Сингапур, Эквадор но Эритрея. == Чӧлсконъёс == Шудонъёслэн официальной сайтсы (англи)

Source: original
Эридес

Эридес (лат. Aerides ) - Orchidaceae семьяысь Азилэн сяськаё будос. Дуннеын тодмо ог 25 пӧртэм. == Видъёс == Aerides augustianum Aerides crassifolium Aerides crispum Aerides emericii Aerides falcata Aerides flabellata Aerides houlletiana Aerides inflexa Aerides × jansonii Aerides krabiense Aerides lawrenciae Aerides leeana Aerides macmorlandii Aerides maculosa Aerides multiflorum Aerides odorata Aerides orthocentrum Aerides quinquevulnera Aerides ringens Aerides roebelenii Aerides rosea Aerides savageanum Aerides shibatianum Aerides sukauensis Aerides thibautianum Aerides timoranum

Source: original
Греховодов, Николай Максимович

Николай Максимович Греховодов - крезьгурчи, дирижёр, фольклорез люкась. Вордскиз 1903-тӥ арын Усть-Каменогорск городын. Николай Греховодов - удмурт профессиональной крезьгурез кылдытӥсьёс пӧлын нырысетӥез луэ. Йылпумъяз Ленинградысь Н. А. Римский-Корсаков нимо консерваториез. 1936-тӥ-1938-тӥ аръёсы СССР-ысь ужаз Наукая Академилэн Этнографияя институтаз, ужа фольклор кырӟанъёс бордын. Вуылэ фольклор экспедициосын Мордовие но Комие. 1938-тӥ-40-тӥ аръёсы луэ УдНИИ-ысь наукая ужась. Собере Удмуртиысь районъёсы экспедициосы пота. Люка калык кырӟанъёс но гуръёс - ваньмыз ог 200 пала луо. 1944-тӥ-63-тӥ аръёсы ужаны кутске Удмурт театрын. Татын со крезьгуръя кивалтӥсь но дирижёр луэ, удмурт спектакльёслы крезьгур гожъя. 1945-тӥ арын пусъемын УАССР-ысь искусство удысысь дано ужась нимын. Театрын ужакуз, кылдытӥз нырысетӥ удмурт крезьгуро «Камит Усманов» драма, «Сюан» крезьгуро комедия. Аслаз произведениосаз Николай Греховодов пыртэ удмурт кырӟанъёсты но крезьгуръёсты. Аслэсьтыз удмурт фольклор пумысен малпанъёссэ гожтӥз «Музыкальная культура Удмуртии» сборнике. Со вакытэ ик тодон-валан сётӥз Ижысь крезьгуръя училищеын но крезьгуръя школаын. Со сяна, дасяз удмурт кырӟанъёсты хорен быдэстонлы тупась гуръёс, симфонической оркестр понна гожтӥз «Сюан» сюита. Улонысь кошкиз 1971-тӥ арын.

Source: original
Порта Нигра

Порта Нигра (лат. Porta Nigra - «сьӧд капка») - быдэс дуннеысь тужгес бадӟым но вашкала дырысен умой возиськем капка, пыртэмын ЮНЕСКО-лэн списоказ. Трир городлэн символэз. Рим империя вакытъёсы Порта Нигра каре пырон капка вылэм. 29,3 метръем капка пуктэмын 180-тӥ арын цементтэк. Югыт луолэсь кӧльыосыз (кыскиллям 6 тоннаозь) римлянинъёс туй бычкыен, рос-прос мертаса, вандылӥллям. Порта Нигра туннэ но сылэ. Сое учкыны быгато вань мылкыд карисьёс. Нош «Сьӧд капка» бордын Трирлэн историезъя музей интыяське.

Source: original
Красильников, Геннадий Дмитриевич

Геннадий Дмитриевич Красильников - тодмо удмурт прозаик, УАССР-лэн кун премиезлэн лауреатэз. Солэн нимыз но ужъёсыз, удмурт литератураын гинэ ӧвӧл, Россилэн литератураяз но бадӟым инты басьто. Геннадий Дмитриевич Красильников вордӥськиз Алнаш черкогуртын. Алнашысь шор ёзо школаез йылпумъяса, Ленинградысь связья училищее дышетскыны пыриз вал, но тазалыкез лябен отысь бертоно луиз. Собере кык ар Алнаш детдомын воспитатель луыса ужаз. Ог вакыт мылкыдыз артист луыны бурдъяськиз вал, но конкурс пыр ӧз ортчы. == Литературае пырон (1953) == 1952-тӥ арын Геннадий Красильников пыриз дышетскыны Москваысь М. Горький нимо Литературной институтэ. Москваын дышетскон аръёсыз тунсыкоесь но емышоесь вал. Со тодмо писательёс пӧлын но тунсыко тодосчиос дорын дышетскиз, трос ӟуч но кунгож гожъяськисьёсын пумиськылӥз но кенешылӥз. Институтын литература омырен шоказ, тужгес но шунытскон вакытлэн эрико омыреныз. Москваын дышетскон аръёсыз ик егит прозаиклы искусство удысысь выл мертэтъёсыз но куронъёсыз валаны юрттӥзы. Соос герӟаськемын вал огшоры адямилэсь дунзэ, улон философизэ но пуш дуннезэ суредан амалъёсын. Татын 1953-тӥ арын со поттэ веросъёсын нырысетӥ сборниксэ, кудӥз нимаське «Огшоры нунал». Та веросъёсаз автор огшоры адямиез огшоры югдуръёсын возьматӥз. Геннадий Красильников азьланяз но ӧз дугды веросъёсты гожъяны. Студент дыръяз ик со гожтӥз нырысетӥ повестьсэ - «Вуж юрт». Та повесть Красильниковлэн дипломной ужез вал. == Алнашын (1957-1963) == Дышетсконзэ йылпумъяса, Геннадий Красильников Алнаше ужаны но улыны бертӥз. Та вакытэ со профессиональной писатель, общественной ужась но депутат вал. Алнаш вакытэз Г. Красильниковлэн улоназ тужгес но шудоез вал, дыр. Та аръёсы со гожтӥз «Тӧлсяська» романзэ, кудӥз «Вуж юрт» повестьлэн кыкетӥ люкетэз луэ. Алнашын улыкуз ик Красильников поттэ «Тонэн кылисько» повестьсэ, кытын валтӥсь герой, Алёша Курбатов, городэ дышетскыны пырыны ӧз быгаты но гуртаз ужаны берытсконо луиз. Ужакуз гуртысьа дямиосты Алёша мукет сямен адӟыны кутскиз но гурт ужез данъяны кутскиз. == Ижкарын (1963 бере) == 1963-тӥ арын Г. Красильниковез Удмуртиысь Писательёслэн огазеяськоназы тӧрое быръё, соин валче 1964-тӥ арын со Ижкаре улыны выже. Иже лыктыкуз, оскиз, удмурт литератураез азинтонын трос уж бергатоз шуыса. Ижкарын улыкуз со поттэ «Арлэн кутсконэз» романзэ. Романын кык пӧртэм философиен улӥсь врачьёс суредамын: огласянь, арлыдо но трос шуг-секытъёс пыр ортчем главврач Алексей Соснов, кудӥз понна уж но адямилэн висёнэз, куректонэз нырысь интыын, мукет ласянь, егит но визьмо, ассэ яратӥсь но кивалтон уж сярысь малпась хирург Световидов, кудӥз ужзэ ньӧмыз понна гинэ быдэсъя. Г. Красильников весь выльзэ утчаз, со тужгес но шодӥськиз пичи жанръем ужъёсаз. Кылсярысь, «Кошкисез мед кошкоз» верос котырын бадӟым кылож жутӥськылӥз, кудӥз туннэ нуналозь но ӧз чалмы ай (Пукроков 2009: 170, Шкляев 2009: 178). Г. Красильниковлэн берпуметӥ ужез - ӟуч кылын гожтэм неоверос - рваные сны. Куд-ог критикъёс (А. Зуева, Н. Лекомцева) отысь экзистенциализмлэсь тодметъёссэ но висъяло. Г. Красильников трос малпанъёссэ быдэстыса оз вутты. Секыт висеменыз со 1975-тӥ арын оштолэзе улонысь кошкиз.

Source: original
Шунды система

Шунды система - Шундылэсь но со котыртӥ ас спутникъёсынызы бергась 8 бадӟым планетаослэсь, дасо сюрсъёсын пичи планетаослэсь (астероидъёслэсь), быжо кизилиослэсь но метеоръёслэсь кылдэм инмысь система. Со кылдэмын 4,57 млрд пала аръёс талэсь азьло, газ-тузон пилемез гравитациен шымыртыса. Шунды системалэн ваньмыз массаез луэ ог 1,0014 M☉. Солэн бадӟымез люкетэз Шундылы усе. Шунды система пыре Лудӟазегсюрес галактикае. == Составез == Шунды Планетаос вискысь среда Шунды системалэн пуш улосэз Музъем группаысь планетаос 1. Меркурий 2. Венера 3. Музъем Толэзь 4. Марс Марслэн спутникъёсыз (Фобос но Деймос) Астероидъёслэн котретсы Церера Шунды системалэн педпал улосэз Планетаос-гигантъёс 5. Юпитер Юпитерлэн спутникъёсыз Юпитерлэн кульчоосыз 6. Сатурн Сатурнлэн спутникъёсыз Сатурнлэн кульчоосыз 7. Уран Уранлэн спутникъёсыз Уранлэн кульчоосыз 8. Нептун Нептунлэн спутникъёсыз Нептунлэн кульчоосыз Кометаос Кентавръёс Транснептун объектъёс Койперлэн котретэз Плутон Плутонлэн спутникъёсыз Хаумеа Хаумеалэн спутникъёсыз Макемаке S/2015 (136472) 1 Рассеянной диск Эрида Дисномия Кыдёкысь улосъёс Гелиосфера Оортлэн пилемез Седна

Source: original
Эгей зарезь

Эгей зарезь (греч. Αιγαίο πέλαγος, тур. Ege Denizi, болг. Бяло море - «Тӧдьы зарезь») - Средиземной зарезьлэн бассейназ, Балкан но Пичи Азия мукожъёс но Крит шормуӵ куспын интыяськем ӝубис зарезь. Уйпал-Шунды ӝужан палан Дарданелъёс проливен со герӟаське Мрамор зарезен но отӥяз Сьӧд зарезен, лымшор палан шормуӵъёс вискын ортчись кӧня ке проливъёсын - Средиземной зарезен. Площадез ог 179 км². Зарезь кылдэмын плиоцен пумын но плейстоцен вакытэ кӧсмувырлэн (Эгеидалэн) выеменыз сэрен, кудӥзлэсь кылемъёсыз туж трос шормуӵъёслы пӧрмиллям (соин ик Эгей зарезез азьвыл дыръя Архипелаг зарезь шуо вылэм). Зарезьлэн огшоры мурдалаез 200-ысен 1000 метрозь (тужгес но мурез инты - 2529 метр). Зарезьлэн ӝытпал люкетаз ву бызе лымшор пала, ӵукпал люкетаз - уйпаллань; бызёнъёслэн ӝоглыксы 0,5-1 км/ч палозь. Ву выллэн температураез тол 11-15 °С, гужем 22-25 °С. 350 метрлэсь мургем ву температура арбыт уг вошъяськы (12-13 °C). Вулэн кузьытлыкез 37,0-40,0 ‰. Валтӥсь портъёс: Пирей, Салоники (Греция), Измир (Турция).

Source: original
24 толсур

24 толсур - арлэн 358-тӥ нуналыз (359-тӥ нунал високосной арын) григорианской календарья. Выль арозь 7 нунал кыле. Али дыре юлиан календарьлэн 11-тӥ толсурезлы огкадь луэ. == Праздникъёс == удмуртъёс - Тол вожодыр [праздниклэн азьланьтонэз]. == Луэм учыръёс == 1777 - капитан Кук усьтӥз дуннеысь тужгес но бадӟымез атолл. 1818 - Мариапфарысь приходской черкын «Stille Nacht» («Чалмыт уй») толсур гимн нырысьсэ кырӟамын. 1865 - Ку-клукс-клан кылдытэмын. 1871 - Каирын ортчиз Вердилэн «Аида» операезлэн дунне премьераез. 1900 - кунгож сьӧрын «Искралэн», РСДРП-лэн нырысетӥ огъя ӟуч газетэзлэн, нырысь номерез потӥз. 1914 - Толсур перемирие огдырлы дугдытӥз Нырысетӥ дунневыл ожез. 1918 - Пермь кар басьтэмын Тӧдьы армиен А. Н. Пепеляевлэн кивалтэм улсаз. 1924 - Албания луиз республика. 1925 - Алан Милнлэн Винни-Пух сярысь нырысетӥ веросэз поттэмын. 1935 - усьтэмын Удмурт республиканской аэроклуб. 1942 - РСФСР-ысь Наркомпрослэн приказэз «Ё» букваез одно ик уже кутон сярысь. 1947 - Горький чугун сюреслэн Иж люкетэз кылдытэмын. 1951 - Ливия пӧрмиз эрико суверенной кунлы - Ливия Огазеяськем Королевстволы. 1968 - астронавт Уильям Андерс Толэзь орбитаысь Музъем ӝужанэз фотоплёнка вылэ юнматӥз. 1980 - Можга ёросысь депутатъёслэн кенешсы юнматӥз Можга карлэсь гербзэ. 1982 - тужгес но бадӟым серийной грузовой самолётлэн опыто образецэзлэн нырысь лобӟемез. == Вордскизы == 1798 - Адам Мицкевич, поляк кылбурчи. 1818 - Джеймс Джоуль, Англиысь физик. 1901 - Александр Фадеев, совето прозаик, критик, мерлыко ужась. 1905 - Говард Хьюз, Америкаысь авиатор. 1924 - Василий Машагатов, удмурт врач-терапевт, Ижысь медициная кун академилэн профессорез, УАССР-ысь Верховной Советлэн Тӧроез 1971-тӥ арысен 1980-тӥ арозь. 1925 - Виктор Лаптев, Удмуртиысь Быдӟым Атыкай оже пыриськись, Совето Союзлэн Героез. 1929 - Даниил Яшин, удмурт кылбурчи, литературовед, фольклорист, дышетӥсь. 1939 - Юрий Горицкий, Удмуртиысь инженер-химик, техника наукаосъя доктор. 1943 - Тарья Халонен, Финляндилэн 11-тӥ президентэз. 1946 - Леонид Филатов, ӟуч актёр, режиссёр, кылбурчи. 1957 - Хамид Карзай, Афганистанлэн 4-тӥ президентэз. 1961 - Ильхам Гейдарович Алиев, Азербайджанлэн 4-тӥ президентэз. 1971 - Рики Мартин, Пуэрто-Рикоысь кырӟась. 1981 - Дима Билан, Россиысь кырӟась. == Кулӥзы == 1889 - Сергей Боткин, ӟуч врач-терапевт. 1990 - Игорь Бехтерев, Удмурт АССР-ысь суредась. 1993 - Гай Сабитов, кырӟанъёсты гожъясь удмурт кылбурчи.

Source: original
Вылысь Силезия агломерация

Вылысь Силезия агломерация (пол. aglomeracja górnośląska), мукет нимыз: Катовице агломерация (Aglomeracja katowicka), Силезия агломерация (Aglomeracja śląska) яке Силезия-Домброва агломерация (Aglomeracja śląsko-dąbrowska) - Польшаысь бадӟымгес агломерация. Со интыяськемын Польшалэн лымшор люкетаз, Силезия воеводствоын. Польшаысь Валтӥсь Статистической Управление (GUS) сямен та агломерациын 19 кар вань. Валтӥсь каръёсыз: Катовице, Сосновец, Гливице, Забже но Бытом.

Source: original
Жириновский, Владимир Вольфович

Влади́мир Во́льфович Жирино́вский (10 инвожоозь 1964 арозь - Эйдельштейн; вордӥськиз 25 оштолэзе 1946, Алма-Ата карын, Казах ССР, СССР - 6 оштолэзе 2022) - ӟуч политика удысын тыршись, Госдума тӧролэн воштӥсез (2000-тӥ арысен 2011 арозь), ЛДПР партилэн кылдытӥсез, Совет Европылэн Парламентской ассамблеяяз ёзмуртэз. 5 пол Россия кунлэн Президент быръёназ пыриськиз (1991, 1996, 2000, 2008, 2012). == Улон сюресэз == 1964-1970 аръёсы дышетскиз МГУын. 1969 арын практика ортчиз Турциысь Искендерун карын. 1965-1967 аръёсы дышетскиз марксизм-ленинизм университетлэн калыккуспо вискетъёсъя факультетаз. 1970-1972 аръёсы армиын офицер вал. 1972-1977 аръёсы дышетскиз МГУын юридической факультетлэн ӝыт отделенияз. 1973-1975 аръёсы ужаз дуннеез утёнъя Советской комитетын. 1975 ар толшор - куартолэзь - тырше профсоюз движенилэн Вылӥ школалэн деканатаз. 1975-1983 аръёсы ужаз Инюрколлегиын. 1983-1990 аръёсы - «Мир» издательствоын юридической отделлэн тӧроез. 1990 арысен - ЛДПРын партийной ужын. 12 инвожо 1991 ар Россиялэн Президент быръёназ дэмласькиз. 19 гудырикошкон 1991 ар - ГКЧП пала султӥз. 1993-1995 аръёсы - Тушинской быръён ёрослэсь Россия Федерацилэн ГосДумаын 1-ти ӧтчамезлэн депутатэз, ЛДПР-лэн тӧроез. 1995 арын - Госдумаын 2-тӥ ӧтчамезлэн депутатэз. 1996 арын толсуре ЛДПР партилэсь Россиялэн Президент быръёназ дэмласькиз. 5,78 % куара утӥз. 1999 арын Белгородын губернатор луыны дэмласькиз. 2000 арын толшоре Госдумалэн тӧроезлэн воштӥсез, соин ЛДПР-эн кивалтонлэсь куштӥськиз. Кивалтӥсе быръемын пиез - Игорь Лебедев. 2000 арын 26 южтолэзе Президент быръёнын со понна куаразэ сётӥзы кык миллионлэсь ятыр адямиос. 2004 арын ӧз дэмласькы быръёнэ. 2008 арын Россиялэн Президент быръёназ дэмласькиз. 2011 арын толсуре пиез - Игорь Лебедев госдумалэн куатетӥ ӧтчамезлэн тӧроезлэн воштӥсез луыса быръемын вал. Владимир Вольфович нош ЛДПР партилэн кивалтӥсез луиз. 28 толсуре 2011 арын Россиялэн Президент быръёназ дэмласькиз. Мереткылъёсыз: «Жириновский, ато уродгес луоз» но «Жириновский. Умойгес луоз». 2012 арын 11-тӥ пӧсьтолэзьысен - Россиысь Государственной Советэзлэн ёзмуртэз.

Source: original
7 пӧсьтолэзь

7 пӧсьтолэзь - арлэн 188-тӥ нуналыз (189-тӥ нунал високосной арын) григорианской календарья. Выль арозь 177 нунал кыле. Али дыре юлиан календарьлэн 24-тӥ инвожоезлы огкадь луэ. == Луэм учыръёс == 1718 - царевичлэн Алексей Петровичлэн Петропавловской крепостьын быронэз. 1770 - ӟуч флотлэн Спиридов адмирал кивалтэм улсын вормемез Чесменской ожмаськонын. 1807 - Россия империя но Наполеон Франция куспын Тильзитысь мир тупатэмын. 1881 - югыт дуннеез адӟиз Пиноккио сярысь выжыкыл. 1898 - США-ысь Конгресс Гавай шормуӵъёсыз аннексия сярысь резолюциез кутӥз. 1920 - Антверпенын кутскизы VII Гужем Олимпи шудонъёс. 1923 - Азербайджан ССР-ын кылдытэмын Гурезьвыл Карабах автономной область. 1937 - Пекин дорын Марко Поло выжез японъёсын ыбылон. 1938 - СССР-ын нырысетӥез телевизионной передача возьматэмын. 1947 - Политической но научной тодонъёсыз вӧлмытонъя всесоюзной общество кылдытэмын, бӧрысь «Тодон» общество шуыса нимамын вал. 1950 - Англиысь Фарнбороын ортчиз нырысетӥ авиашоу. 1959 - Иж карын усьтэмын 300 интыем школа-интернат. 1983 - Саманта Смитлэн Советской Союзэ лыктэмез. 2005 - террористической актъёс Лондонын. == Вордскизы == 1797 - Имам Шамиль, кавказ горецъёслэн азьворттӥсьсы, Уйпал Кавказ имаматэн кивалтӥсь. 1879 - Аркадий Емельянов, Россиысь этнограф, финн-угор кылъёс эскерись. 1882 - Янка Купала (зэмос нимыз Иван Доминикович Луцевич), Белоруссиысь калык кылбурчи, академик. 1883 - Тойво Куула, финн композитор. 1884 - Лион Фейхтвангер, Германиысь еврей выжыё гожъясьчи. 1887 - Марк Шагал, Россиысь но Франциысь еврей выжыё художник. 1903 - Евгений Гиппиус, Россиысь этномузыколог, фольклор люкась, удмуртъёслэсь но крезьгур фольклорзэс эскере вал. 1907 - Роберт Хайнлайн, Америкаысь фантаст. 1928 - Геннадий Красильников, удмурт гожъясьчи. 1939 - Елена Образцова, ӟуч оперной кырӟась, СССР-ысь калык артист. 1943 - Тото Кутуньо, Италиысь кырӟась но композитор. 1962 - Жанна Агузарова, кырӟась, «Браво» группае азьвылыз пыриськись. 1975 - Захар Прилепин, ӟуч гожъясьчи, филолог, журналист. == Кулӥзы == 1718 - Алексей, ӟуч царевич, Пётр I-лэн пиез. 1892 - Иван Черский, ӟуч геолог, палеонтолог но географ. 1930 - Артур Конан Дойль, Англиысь гожъясьчи. 2014 - Эдуард Шеварднадзе, совето но грузин политик, Грузилэн 2-тӥ президентэз.

Source: original
Психилис

Психилис (лат. Psychilis) - Орхидной будосъёс (Orchidaceae) семьяысь Америкалэн сяськаё будос. Дуннеын тодмо ог 15 пӧртэм. == Видъёс == Psychilis atropurpurea (Willd. Sauleda (1988) Psychilis bifida (Aubl.) Sauleda (1988) - especie tipo Psychilis buchii (Cogn.) Sauleda (1988) Psychilis cogniauxii (L.O.Williams) Sauleda (1988) Psychilis correllii Sauleda (1988) Psychilis dodii Sauleda (1988) Psychilis domingensis (Cogn.) Sauleda (1988) Psychilis kraenzlinii (Bello) Sauleda (1988) Psychilis krugii (Bello) Sauleda (1988) Psychilis macconnelliae Sauleda (1988) Psychilis monensis Sauleda (1988) Psychilis olivacea (Cogn.) Sauleda (1988) Psychilis rubeniana Dod ex Sauleda (1988) Psychilis truncata (Cogn.) Sauleda (1988) Psychilis vernicosa (Dod) Sauleda (1988)

Source: original
19 толсур

19 толсур - арлэн 353-тӥ нуналыз (354-тӥ нунал високосной арын) григорианской календарья. Выль арозь 12 нунал кыле. Али дыре юлиан календарьлэн 6-тӥ толсурезлы огкадь луэ. == Луэм учыръёс == 1652 - Фронда: кардинал Рец пытсанэ басьтэмын но Венсен замоке пытсамын. 1783 - 24 аресъем Уильям Питт луиз Великобританилэн историысьтыз тужгес но егитэз премьер-министрез. 1843 - югыт дуннеез адӟиз Чарльз Диккенслэн «Толсур кырӟанэз». 1934 - Ижысь металлургической заводын эксплуатацилы сётэмын блюминг - СССР-ысь нырысьёсыз пӧлысь одӥгез. 1946 Глаз карын Чупчи механикая завод инъямын. Франция Индокитайын ож ӧдъяз. 1961 - Индия Португалилэсь Даман но Диу колонизэ киултӥз. 1965 - Шарль де Голль Францилэн президентаз быръемын. 1967 Кирпич лэсьтон завод Глазовысь горпромкомбинат бордысь нимаз предприятилы висъямын. Австралиысь премьер-министр Гарольд Холт кулэм ялэмын. 1972 - Аполлон-17 Музъем вылэ берытске вал. Толэзь программа дугдытэмын. 1984 - Великобритания но Китай тупатскизы берпум бордаз Гонконгез огазеян сярысь. 1986 - Михаил Горбачёв Горькийе телефонэн жингыртыса ивортӥз Андрей Сахаровлы ссылказэ быдэстон сярысь. 1997 - прокатэ потӥз XX даурысь самой кассовоез фильм - Джеймс Кэмеронлэн «Титаникез». == Вордскизы == 1906 - Леонид Ильич Брежнев, КПСС-лэн ЦК-езлэн генеральной секретарез 1964-тӥ арысен. 1915 - Эдит Пиаф, Франциысь кырӟась, шансонье. 1918 Павел Кирьянов, Удмуртиысь Совето-финн оже но Быдӟым Атыкай оже пыриськись, Совето Союзлэн Героез. Николай Третьяков, Удмуртиысь Быдӟым Атыкай оже пыриськись. 1919 - Татьяна Барамзина, Удмуртиысь дышетӥсь, Быдӟым Атыкай ож вакытысь снайпер, Совето Союзлэн Героез. 1923 - Николай Скоробогатов, актёр. 1933 - Галина Волчек, совето актриса. 1982 - Теро Питкамяки, финн атлет, шибоды лэзясь. == Кулӥзы == 1741 - Витус Беринг, ӟуч мореплаватель. 1866 - Михаил Петрашевский, ӟуч мыслитель но мерлыко ужась. 1915 - Алоис Альцгеймер, Германиысь психиатр но невролог, кудӥзлэн нимыныз пресенильной психоз нимамын. 1996 - Марчелло Мастроянни, Италиысь киноактёр. 2002 - Котэ Махарадзе, совето спортивной комментатор, телеведущий но актёр. 2007 - Николай Шабалин, удмурт композитор.

Source: original
Грах

Грах (Грак) - Удмуртиысь черкогурт. Грах ёрослэн шорсюлмыз. Кизнер чугун сюрес станциозь - 41 иськем. Ижозь 164 иськем. Черкогуртын ог 3,5 сюрс пала улӥсез. Татын артэ уло удмуртъёс, ӟучъёс, бигеръёс, крашинъёс, поръёс но чувашъёс. 1850-тӥ арысен - Ватка губерниысь Алабго утемысь Грак волостьлэн центрез. 1921-тӥ арысен - Удмурт автономиысь Можга утемысь Грах черкогурт луэ. 1929-тӥ арысен кылдэ Грах ёрос, солэн шорсюлмыз луэ Грах черкогурт. Интыяськемын Удмуртилэн лымшор палаз. Черкогуртэз кылдытӥзы Хлыстово ӟуч гуртысь потэмъёс: Ефим Осипович Грахов но солэн Егор, Григорий, Николай, Александр но Семён пиосыз. Татын соос ӝутӥзы часовня. 1836-тӥ арын гуртысь часовняез черк каризы. 1859-тӥ арын черкогуртын 25 юрт вал. Татын 293 мурт улӥз. 1842-тӥ арын Грахысь черк борды пуктӥзы школа. 1884-тӥ арын нылъёслы но пиослы нимаз училищеос ӝутӥзы. 1972-тӥ арын татын лэсьтӥзы нырысетӥ больница. Та земской больницалэн куд-ог юртъёсыз али но сыло на. Озьы ке но матысь дыре Грах черкогуртын но ёросын улӥсьёс понна усьтӥськоз выль поликлиника. Грахын вань шор ёзо школа, кык нылпи сад, ёросысь культурая юрт, кык библиотека. Со сяна, татын интыяськемын Ашальчи Оки кылбурчилэн музеез. Соин кивалтэ шаерамы тодмо луэм шаерчи М. М. Козлов. «Удмуртия» издательствоын солэн потӥзы Грах черкогуртлы но ёрослы сӥзем «Граховский звездопад», «Колыбель генерала Маева» книгаосыз.

Source: original